मूडीज के अनुसार, वृद्धि दर में यह उछाल नोटबंदी के बाद की तिमाही के तुलनात्मक आधार का प्रभाव दर्शाता है. रिपोर्ट के अनुसार, ऊंची ब्याज दर से कर्ज की लागत पहले ही बढ़ चुकी है. मूडीज ने कहा कि उसे उम्मीद है कि भारतीय रिजर्व बैंक 2019 में नीतिगत ब्याज दरों को स्थिर बनाये रखेगा, इससे घरेलू मांग घटेगी. मूडीज ने कहा कि इन कारणों से अगले कुछ सालों में भारतीय अर्थव्यवस्था की रफ्तार धीमी गति से वृद्धि करेगी. 2019 और 2020 में सकल घरेलू उत्पाद (जीडीपी) की वृद्धि दर 7.3 फीसदी रहेगी, जो 2018 के दौरान 7.4 फीसदी रहने की उम्मीद है.